**Konfirmantåret 2023-24**

#### innmelding

Innmelding skjer ved elektronisk registrering på [www.kyrkja.no/vaksdal](http://www.kyrkja.no/vaksdal)

seinast 20. august - men helst så snart du kan!

Kontakt oss viss du ikkje får til å registrere deg der.

Send/ta med dåpsattest viss konfirmanten ikkje er døypt i Vaksdal kommune. Attesten vil de få attende. Viss nokon ynskjer å bli døypt, avtalar me seinare korleis og kva tid det skal skje. Dei som ikkje er døypte, er òg velkomne til å ta del i konfirmasjons-opplegget, men berre dei som er døypte kan bli konfirmert i gudstenesta til våren. Det vert eit

**orienteringsmøte torsdag 17. august kl. 18-19 i Dale bedehus**

for alle, særleg med tanke på dei som ynskjer meir info før dei melder seg på.

#### DATOAR OG OPPLEGG I KONFIRMASJONSTIDA:

(kan bli endra på undervegs)

#### Gudsteneste med presentasjon

#### (konfirmantane skal berre vere med i si kyrkje)

* **Dale sokn:** Søndag 27. august kl. 11.00 i Messehagen på Dale
* **Vaksdal sokn:** Søndag 10. september kl. 11.00 i Vaksdal kyrkje
* **Stamnes sokn:** Søndag 10. september kl. 17.00 i Stamnes kyrkje

**Samlingar**

#### Det vert gruppevise samlingar på Dale tysdagar / torsdagar ca. kl. 14 -16, frå oktober av. Me har valt å ha samlingane like etter skuletid, mellom anna for mest mogleg å unngå kollisjon med fritidsaktivitetane til konfirmantane. Datoane kjem etter sommarferien. Det vert 2 samlingar på laurdagar, i oktober og mars, med opplegg heile dagen. Det vert 3 samlingar der konfirmantane i utgangspunktet er samla berre i sitt sokn, og dei samlingane er som regel i kyrkja.

Leirar på Fagertun leirstad dei to siste helgene i september

Me planlegg å fordela konfirmantane på to leirar på Fagertun i Eksingedalen. Leirane vert avslutta med Ung Messe i Dale/Vaksdal kyrkjer kl. 16.00.

**Nattcup i november**

Det brukar å vere nattcup i fotball i Haukelandshallen i Bergen i regi av Bjørgvin KFUK-KFUM. Den brukar å vere ei natt i november (fredag kveld til laurdag morgon). Deltaking er frivillig.Me nyttar foreldre som leiarar den natta!

**Lysmesse søndag 3. desember/ 1. søndag i advent**

Konfirmantane er med på lysmessa i si kyrkje. Klokkeslett kjem me attende til.

**Fasteaksjonen tysdag 19. mars**

Konfirmantane og foreldra i Vaksdal, Dale og Stamnes sokn er med på Kirkens Nødhjelp sin landsomfattande Fasteaksjon den dagen. Då går me frå dør til dør frå kl. 17.00, og samlar inn pengar til det aktuelle prosjektet.

**Ung Messe i april**

# Gudstenesta som tidlegare vart kalla overhøyrings-gudsteneste eller samtalegudsteneste, kallar me Ung Messe hjå oss. I denne gudstenesta tek konfirmantane del med ulike oppgåver, og førebuingane til gudstenesta skjer i grupper tidlegare same veka. Ho er felles for konfirmantane, og kjem vanlegvis ei veke før konfirmasjonane byrjar. Me kjem attende til kyrkje, dato og klokkeslett.

**Konfirmasjonsdatoane**

* **Dale kyrkje:** Søndag 5. mai kl. 11.00
* **Vaksdal kyrkje:** Søndag 5. mai kl. 11.00
* **Stamnes kyrkje:** Søndag 12. mai kl. 11.00

**Gudstenester**

Konfirmantane skal vere med på minst **8** gudstenester i løpet av konfirmasjonstida.

**5** av desse er gudsteneste med presentasjon, konfirmantleiren, lysmessa, Ung Messe i april og sjølve konfirmasjonsgudstenesta.

Dei **3** andre gudstenestane kan dei òg delta i med oppgåver, og me vil freiste å setje opp ei liste med fordelinga av konfirmantar i dei ulike gudstenestene.

Gudstenester utanfor Vaksdal kommune vert òg vanlegvis godkjende.